มนัญญา เดินหน้าปลดล็อก อึ้ง 13 สมุนไพรไทยต้องขึ้นทะเบียนวัตถุอันตราย
น.ส.มนัญญา ไทยเศรษฐ์ รมช.เกษตรและสหกรณ์ เปิดเผยว่า โครงการหลวงได้ทำหนังสือถึงกรมวิชาการเกษตร เพื่อขอความชัดเจนเกี่ยวกับสมุนไพรไทย ที่ใช้เป็นยากำจัดศัตรูพืชว่าสามารถใช้ได้หรือไม่ เพราะโครงการหลวงทำการเกษตรจำนวนมาก จำเป็นต้องใช้สมุนไพรในการกำจัดศัตรูพืช และขณะนี้สมุนไพร 13 ชนิด ได้แก่ สะเดา ชา/กากเมล็ดชา ข่า ขิง ขมิ้นชันตะไคร้หอม ดาวเรือง พริก ขึ้นฉ่าย สาบเสือ ชุมเห็ดเทศ ดองดึง และหนอนตายหยาก มีการขึ้นทะเบียนวัตถุอันตรายประเภท 2 อยู่ ซึ่งผู้ผลิต ผู้นำเข้า ผู้ครอบครองที่จะมีไว้ใช้ จะต้องทำการขึ้นทะเบียนและแจ้งการดำเนินงานกับกรมวิชาการเกษตรดังนั้น กรมวิชาการเกษตร เตรียมเสนอคณะกรรมการวัตถุอันตราย ปลดล็อก หรือลดขั้นตอนหรือความเข้มข้นในการกำกับดูแล ให้สมุนไพรไทยที่ใช้สำหรับกำจัดศัตรูพืช มาอยู่ในทะเบียนวัตถุอันตรายประเภท1 ไม่ต้องขึ้นทะเบียนและมีความเป็นอันตราย หรือความเป็นพิษน้อยกว่าชนิดที่ 2 หรือปลดออกจากทะเบียนวัตถุอันตรายไปเลย ตามชนิดของสมุนไพรแต่ละตัว เพื่อลดความยุ่งยากและขั้นตอนการขึ้นทะเบียน หรือแจ้งหน่วยงานกำกับดูแล อย่างกรมวิชาการเกษตรว่ามีครอบครองการปลดสมุนไพรออกจากทะเบียนวัตถุอันตราย ถือเป็นการช่วยเหลือเกษตรกร ไม่เช่นนั้นในทางกฎหมาย ชาวบ้านจะเอาไปทำอะไรไม่ได้เลย เช่น การทำน้ำหมัก เมื่อปลดสมุนไพรเหล่านี้ออกจากวัตถุอันตรายที่กรมวิชาการเกษตรกำลังดำเนินการอยู่ จะช่วยให้เกษตรกรมีสารชีวภัณฑ์ไว้ใช้ ไม่ต้องใช้สารเคมี ลดต้นทุน และปลอดภัยน.ส.มนัญญา กล่าวว่า พืชสมุนไพร 13 ชนิด ถูกล็อกมาตั้งแต่ปี 38-56 ตนจึงต้องการต่อสู้เพื่อปลดล็อกเพื่อให้เกษตรกรใช้ได้ เนื่องจากคุณประโยชน์ของพืชมีมากมาย สามารถนำมาใช้ประโยชน์ในการกำจัดและป้องกันวัชพืช ซึ่งเป็นภูมิปัญญาไทย แต่ติดขัดในเรื่องกฎหมายคือ ประกาศอุตสาหกรรม ซึ่งต้องดำเนินการต่อไป และขออย่าเข้าใจผิดว่าตนเองไปล็อกให้คนใช้สมุนไพรทั้ง 13 ชนิดไม่ได้ หรือทำให้การนำมาใช้ยุ่งยากขึ้น สิ่งที่ตนทำคือปลดล็อกให้นำมาใช้ได้โดยไม่ติดขัดข้อกฎหมายที่กำหนดไว้ในอดีต เรามาช่วยหาทางออกให้เกษตรกร ปลดล็อกพืชสมุนไพรพื้นบ้านให้เกษตรกรทำได้.
โครงการหลวงได้ทำหนังสือถึงกรมวิชาการเกษตร เพื่อขอความชัดเจนเกี่ยวกับสมุนไพรไทย ที่ใช้เป็นยากำจัดศัตรูพืชว่าสามารถใช้ได้หรือไม่ เพราะโครงการหลวงทำการเกษตรจำนวนมาก
สมุนไพรไทย,ปลดล็อกสมุนไพร,กำจัดศัตรูพืช,สมุนไพรกำจัดศัตรูพืช,วัตถุอันตราย,พืชสมุนไพร,ข่าววันนี้